Sfântul Gheorghe 2024 - Tradiții și obiceiuri. Cine sunt românii care își sărbătoresc ziua de nume pe 23 aprilie
Sfântul Mare Mucenic Gheorghe, unul dintre cei mai importanți sfinți din Calendarul Creștin Ortodox, este sărbătorit de ortodocși în acest an, marți, pe data de 23 aprilie. Una dintre practicile răspândite în ziua de Sf. Gheorghe este împodobirea casei cu plante, obicei care marchează renașterea naturii. Peste un milion de români își celebrează onomastica de Sfântul Gheorghe, arată Direcția pentru Evidența Persoanelor și Administrarea Bazelor de Date.